Document ID: 32007D0561

ΑΠΌΦΑΣΗ ΤΗΣ ΕΠΙΤΡΟΠΉΣ
της 2ας Αυγούστου 2007
για την έγκριση της τροποποίησης του προγράμματος εκρίζωσης της βρουκέλλωσης των βοοειδών στην Ιταλία για το έτος 2007, το οποίο έχει εγκριθεί με την απόφαση 2006/875/ΕΚ όσον αφορά τη βρουκέλλωση των βισόνων στην Καζέρτα, περιφέρεια Καμπανία
[κοινοποιηθείσα υπό τον αριθμό Ε(2007) 3692]
(2007/561/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 90/424/ΕΟΚ του Συμβουλίου, της 26ης Ιουνίου 1990, σχετικά με ορισμένες δαπάνες στον κτηνιατρικό τομέα (1), και ιδίως το άρθρο 24 παράγραφος 6,
Εκτιμώντας τα ακόλουθα:
(1)
Η απόφαση 90/424/ΕΟΚ προβλέπει τη δυνατότητα χρηματοδοτικής συμμετοχής της Κοινότητας για εθνικά προγράμματα για την εκρίζωση, την καταπολέμηση και την παρακολούθηση των ζωικών ασθενειών και ζωονόσων που απαριθμούνται στο παράρτημά της, συμπεριλαμβανομένης της βρουκέλλωσης των βοοειδών.
(2)
Με την απόφαση 2006/875/ΕΚ της Επιτροπής, της 30ής Νοεμβρίου 2006, για την έγκριση προγραμμάτων για την εκρίζωση και την επιτήρηση ζωονόσων, ορισμένων ΜΣΕ και για την πρόληψη ζωονόσων, τα οποία υποβλήθηκαν από τα κράτη μέλη για το έτος 2007 (2), εγκρίθηκε το πρόγραμμα εκρίζωσης της βρουκέλλωσης των βοοειδών, το οποίο υπέβαλε η Ιταλία για την περίοδο από 1ης Ιανουαρίου 2007 έως 31 Δεκεμβρίου 2007.
(3)
Η κατάσταση όσον αφορά τη βρουκέλλωση των βισόνων στην Καμπανία, και ιδίως στην επαρχία της Καζέρτα, είναι ανησυχητική, όπως κατέδειξε η Ιταλία σε μια παρουσίαση στο πλαίσιο της μόνιμης επιτροπής για την τροφική αλυσίδα και την υγεία των ζώων, στις 5 και 6 Μαρτίου 2007.
(4)
Συνεπώς, η Ιταλία υπέβαλε στην Επιτροπή ειδικό σχέδιο καταπολέμησης για την εκρίζωση της βρουκέλλωσης των βισόνων στην Καζέρτα, το οποίο περιλαμβάνει ιδίως συγκεκριμένα ενισχυμένα μέτρα όσον αφορά την ταυτοποίηση και τον εμβολιασμό των ζώων.
(5)
Τα μέτρα που προτείνει η Ιταλία είναι σύμφωνα με την κοινοτική κτηνιατρική νομοθεσία και ιδίως με τα κοινοτικά κριτήρια που αφορούν την εκρίζωση της βρουκέλλωσης των βοοειδών.
(6)
Συνεπώς, το ειδικό σχέδιο καταπολέμησης για την εκρίζωση της βρουκέλλωσης των βισόνων στην Καζέρτα πρέπει να εγκριθεί ως μέρος του προγράμματος εκρίζωσης της βρουκέλλωσης των βοοειδών στην Ιταλία για το έτος 2007.
(7)
Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Εγκρίνεται, για την περίοδο από 1ης Ιουλίου 2007 έως 31 Δεκεμβρίου 2007, το ειδικό σχέδιο καταπολέμησης για την εκρίζωση της βρουκέλλωσης των βισόνων στην Καζέρτα, όπως αυτό υποβλήθηκε από την Ιταλία στις 7 Ιουνίου 2007.
Το εν λόγω ειδικό σχέδιο καταπολέμησης θα συμπεριληφθεί στο πρόγραμμα εκρίζωσης της βρουκέλλωσης των βοοειδών στο εν λόγω κράτος μέλος, όπως εγκρίθηκε δυνάμει του άρθρου 2 παράγραφος 1 της απόφασης 2006/875/ΕΚ.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 2 Αυγούστου 2007.

Labels: 0
18
4
6